Nyé ai ma nâ: "Wayǐ fə yén byə́ə̄m bə́bə̂ bə́ mam bə̄fə́ yā bábɔ." 14Ńdɔ a ngákə ai ma á ḿbɛ̄ tə́mpɛl Ǹtondôbə, éví wábəbə á ńnam âkoé; mə ńtála biníngá bə́ tɔ̄á á sí, bə́ yóno Tamuz. 15Nye ai ma nâ: "Yə o yén, ǎ mɔ̂n mod ! Wayǐ áfə yén byə́ə̄m bə́bə̂ bə́ mam bə̄fə́ bə́ lodo ébálá." 16Ńdɔ a ngákə ai ma á ńsə̌ŋ yā tə́mpɛl Ǹtondôbə á ńnə̄m étēde. Mə ńtála ḿfág yǎ ḿbɛ̄ tə́mpɛl Ǹtondôbə, á zāŋ m̀bɛ́ ńnēn ai alatâr, bod, dzǎm bɔ̌ mə̄wóm mə́bɛ̄ ai bə́tán, bə́ lúmū mvús á ḿfūfúb étɔbɔgɔ Ńtondôbə, bə́ bəbəgə ḿfág yǎ ńtōlé dzób. Bə́ lûgu ńló dzóbo miǹló á sí, ḿfág yǎ ńtólē dzób. 17Ńdɔ a ngadzó ai ma nâ: "Ǎ mɔ̂n mod, yə o yén ? Ngǎ ábīm tē lâyəan ai ndá Yūda nə́ bə́ bɔɔ ábím bə́bə̂ bə́ mam bábɔ̄ dí hā ? Á kə̄ kwī bádzāla fə ǹnam ai mətóm bə́ ngadúgan tsag olún wáma: bálə́de ngul dzabán ai abui ólún. 18Maa mazu áfə yâ ai ayɔ́g ásə, mǎyǐ kig bəbə̂ məbəbə mə́ ngɔ́l tɔ ńdzuán mǎyǐ kīg fə dzu; tɔ bə́ fyáŋán lɔ̄ŋ bíkígá bísə̄ bí ngákə á mə̄lɔ́ máma, mǎyǐ kig bɔ́ vōgolo.”